Кюн ахшы болсун, багъалы окъуучула!

Эсигизде болур, озгъан дерсде биз этимни **беш** айырмасы болгъанын айтхан эдик эм баш, араш айырмаланы окъугъан эдик. Бюгюн а дерсибизни темасы зорлаучу эм къайтыучу айырмаладыла.

Зорлаучу айырма формадагъы этимле иш затны кесини кючю бла угъай, башханы кючю бла этилгенин кёргюзтеди.

Зорлаучу айырмадагъы этимни къурагъан жалгъаула быладыла: -л, -ыл, -ул,- юл, -ил,

-н, -ын, -ун, -ин, -юн.

Сёз ючюн: жер сюр**юл**дю, урлукъ себ**ил**ди, сабий жыгъ**ыл**ды, будай ор**ул**ду.

Къайтыучу айырмадагъы этимле ишни аны иеси кеси этгенин кёргюзтедиле.

Аны жалгъаулары да зорлаучу айырманы жалгъауларычадыла.

Сёз ючюн: жый**ыл**, жуу**ун**, аурукъс**ун,** ий**ил,** кёр**юн.**

16 § окъугъуз, берилген таблицагъа эс буругъуз, 97-чи ишни толтуруп, манга ийигиз.

Сау къалыгъыз!

